Rikunarita-ORG/Wikinium huggingface dataset:
# Akitas prefektūra

|  |
| --- |
| **Akitas prefektūra *Akita-ken |
| 秋田県 |
| —  **Japānas perfektūra**  —  |
|

|  |  |
| --- | --- |
|  **Karogs** |  **Emblēma** |

 |
|  |
| Pārvaldes centrs
  | Akita
 |
| Oficiālā valoda
  | japāņu
 |
| Valsts
  |  Japāna |
| Reģions
  | Tohoku reģions
 |
| Sala
  | Honsju
 |
| **Platība**  |
|  - Kopējā
  | 11 612,22 km² |
| **Iedzīvotāji** (2015) |
|  - Kopā | 1 026 983 |
|  - Blīvums | 88,4/km² |
| Laika josla | JST (UTC+9)
  |
| **Mājaslapa:** www.pref.akita.jp |
|  **Akitas prefektūra Vikikrātuvē** |

**Akitas prefektūra** (japāņu: 秋田県; Akita-ken) ir viena no Japānas prefektūrām, kas atrodas Tohoku reģionā, Honsju salas ziemeļu daļā. Tā robežojas ar Aomori prefektūru ziemeļos, ar Ivates prefektūru austrumos, ar Mijagi prefektūru dienvidaustrumos un ar Jamagatas prefektūru dienvidos. Prefektūru rietumos apskalo Japāņu jūra.

Prefektūras kopējā platība ir 11 612,22 km² un sīkāk sastāv no sešiem rajoniem, 25 pašvaldībām un 13 pilsētām. Prefektūras lielākā pilsēta un administratīvais centrs ir Akita, kas ir Japānas trešā lielākā pilsēta. Pēc 2015. gada datiem prefektūrā dzīvo ap 1,03 miljoniem iedzīvotāju. Tā ir trīsdesmit septītā lielākā prefektūra Japānā pēc iedzīvotāju skaita un sestā lielākā pēc platības.

Burtiski tulkojot Akitas prefektūras nosaukumu latviešu valodā, tas nozīmē "rudens lauki". Prefektūras ekonomika galvenokārt balstās uz lauksaimniecību, zivsaimniecību un mežsaimniecību, kas ir veicinājis jaunu cilvēku aizplūšanu uz Tokiju un citām lielākām pilsētām labāka darba meklējumos. Kopš 1945. gada prefektūra piedzīvo strauju iedzīvotāju depopulāciju. Pēc 2010. gada datiem prefektūrā ir zemākais bērnu procentuālais skaits uz kopējo iedzīvotāju skaitu jeb 11,2 %. Prefektūrā ir augstākais sakē patēriņš Japānā uz vienu iedzīvotāju.

## Atsauces
# Satiksme (filma)

| Satiksme |
| --- |
|  |
| Oriģinālais nosaukums | *Traffic* |
| Žanrs |
kriminālfilma, drāma |
| Režisors |
Stīvens Soderbergs |
| Producents | * Edvards Cviks
* Māršals Herskovics
* Lora Bikforda
 |
| Scenārija autors |
Stīvens Gahans |
| Galvenajās lomās | * Maikls Daglass
* Dons Čīdls
* Benisio del Toro
* Deniss Kveids
* Ketrina Zeta-Džonsa
 |
| Mūzika |
Klifs Martinezs |
| Studija | * *Bedford Falls Productions*
* *Laura Bickford Productions*
* *Initial Entertainment Group*
 |
| Izplatītājs | *USA Films* |
| Izdošana | * 2000. gada 6. decembris (Ņujorka)
* 2000. gada 27. decembris (ASV)
 |
| Ilgums |
141 minūte |
| Valsts |  ASV |
| Valoda | * angļu
* spāņu
 |
| Budžets |
46 miljoni US$ |
| Kopējie ienākumi |
207,5 miljoni US$ |
| **IMDb profils** |

**"Satiksme"** (angļu: *Traffic*) ir 2000. gada krimināldrāma, kas balstīta uz britu 1989. gada seriālu *Traffik*. Filmas režisors ir Stīvens Soderbergs. Galvenās lomas atveido Maikls Daglass, Dons Čīdls, Benisio del Toro, Deniss Kveids un Ketrina Zeta-Džonsa. Filmas pirmizrāde notika 2000. gada 6. decembrī Ņujorkā.

Filmā ir parādīti trīs ar narkotikām saistīti stāsti. Prezidents ieceļ konservatīvu tiesnesi Robertu Veikfīldu, lai viņš vadītu Amerikā pieaugošo karu pret narkotikām, tomēr drīz vien Roberts atklāj, ka viņa meita ir atkarīga no kreka. Tajā pašā laikā divi Narkotiku apkarošanas administrācijas aģenti aizsargā ziņotāju, bet cietumā esoša narkotiku barona sieva cenšas turpināt ģimenes biznesu.

## Atsauces

## Ārējās saites

* *IMDb* profils (angliski)
* *AllMovie* profils (angliski)
* *Turner Classic Movies* profils (angliski)
* *TV.com* profils (angliski)
* *Metacritic* profils (angliski)
* *Box Office Mojo* profils (angliski)
* *Rotten Tomatoes* profils (angliski)
# The Sweet Hereafter[labot | labot pirmkodu]

| *The Sweet Hereafter* |
| --- |
|  |
| Oriģinālais nosaukums | *The Sweet Hereafter* |
| Žanrs |
drāma |
| Režisors |
Atoms Egojans |
| Producents | * Atoms Egojans
* Kamelija Friberga
 |
| Scenārija autors |
Atoms Egojans |
| Galvenajās lomās | * Ians Holms
* Sāra Pollija
* Morī Čaikins
* Brūss Grīnvuds
* Toms Makkamuss
* Gabriela Rosa
* Arsinē Hanijana
* Alberta Vatsone
 |
| Izplatītājs | *Alliance Communications* |
| Izdošana | * 1997. gada 14. maijs (Kannu kinofestivāls)
* 1997. gada 10. oktobris (Kanāda)
 |
| Ilgums |
112 minūtes |
| Valsts |  Kanāda |
| Valoda |
angļu |
| Budžets |
5 miljoni US$ |
| Kopējie ienākumi |
3,3 miljoni US$ |
| **IMDb profils** |

The Sweet Hereafter ir 1997. gada Kanādas drāmas filma, kuras režisors un scenārija autors ir Atoms Egojans. Filmā galvenās lomas atveido Ians Holms, Sāra Pollija, Morī Čaikins, Brūss Grīnvuds, Toms Makkamuss, Gabriela Rosa, Arsinē Hanijana un Alberta Vatsone. Filma balstīta uz Rasela Benksa tāda paša nosaukuma 1991. gada romānu.

Filma stāsta par skolas autobusa avāriju, kas nogalināja 14 bērnus nelielā Britu Kolumbijas pilsētiņā, un kā tas ietekmē iedzīvotāju dzīves.

Filmas *The Sweet Hereafter* pirmizrāde notika 1997. gada 14. maijā Kannu kinofestivālā, kur tā ieguva *Grand Prix* balvu. Lai gan filma nebija finansiāli veiksmīga, tā saņēma ļoti pozitīvas kritiķu atsauksmes. Filma saņēma arī septiņas Kanādas *Genie* balvas, tai skaitā kategorijā "Labākā filma". Filmu nominēja divām Amerikas Kinoakadēmijas balvām kategorijās "Labākais režisors" un "Labākais adaptētais scenārijs". Mūsdienās to uzskata par vienu no visu laiku labākajām Kanādas filmām. Tīmekļa vietnē *Rotten Tomatoes* filmai ir 98% vērtējums.

## Atsauces

## Ārējās saites

* *IMDb* profils (angliski)
* *AllMovie* profils (angliski)
* *Turner Classic Movies* profils (angliski)
* *TV.com* profils (angliski)
* *Metacritic* profils (angliski)
* *Box Office Mojo* profils (angliski)
* *Rotten Tomatoes* profils (angliski)
# Kolmara

| Kolmara  |
| --- |
| Pilsēta |
| *Colmar* |
|  |
|  |
|

|  |
| --- |
|  **Ģerbonis** |

 |
| KolmaraRādīt kartē "Francija"KolmaraRādīt kartē "Grandesta"KolmaraRādīt kartē "Augšreina" |
|
Koordinātas: ﻿ / ﻿ |
| Valsts |  Francija |
| Reģions |
Grandesta |
| Departaments |
Augšreina |
| Dibināta |
9. gadsimtā |
| Platība |
|  • Pilsēta |
66,57 km2 |
| Augstums |
197 m |
| Iedzīvotāji
(2023) |
|  • Pilsēta |
66 970 |
|  • blīvums |
1 012,6/km² |
|  • urbānā teritorija |
126 300 |
| Laika josla |
CET (UTC+1) |
|  • Vasaras laiks (DST) |
CEST (UTC+2) |
| Pasta kods | 68066, 68000 |
| Mājaslapa | www.colmar.fr |
|  **Kolmara Vikikrātuvē** |

**Kolmara** (franču: *Colmar*) ir pilsēta un komūna Francijas ziemeļaustrumos, Grandestas reģiona Augšreinas departamentā. Atrodas netālu no Francijas robežas ar Vāciju, 300 kilometru attālumā no Francijas galvaspilsētas Parīzes un 64 kilometru attālumā no Strasbūras. Augšreinas departamenta administratīvais centrs un lielākā pilsēta. Tā ir Elzasas reģiona trešā lielākā komūna. No 1871. līdz 1918. gadam un no 1940. līdz 1945. gadam iekļauta Vācijas teritorijā.

Pilsēta vidēji atrodas 197 metrus virs jūras līmeņa. Pilsētas kopējā platība ir 66,57 km², pēc 2011. gada datiem pilsētā dzīvo 67 409 iedzīvotāji, bet pilsētas aglomerācijā — 126 300 iedzīvotāji. Pilsēta ir plašāk pazīstama ar savu atjaunoto arhitektūru un muzejiem.

## Ievērojami cilvēki

* Frederiks Ogists Bartoldi (1834—1904), franču tēlnieks
* Kristiāns de Šeržē (1937—1996), trapistu mūks un beatificēts moceklis

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Kolmara.

* *Encyclopædia Britannica* raksts (angliski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
* Ebreju enciklopēdijas raksts (angliski)
# Omars Si

| **Omars SiOmar Sy* |
| --- |
| Omars Si 2020. gadā |
| Dzimis |
1978. gada 20. janvārī  Trapa, Francija |
| Nodarbošanās |
aktieris |
| Darbības gadi |
2000—pašlaik |
| Bērni |
5 |

**Omars Si** (franču: *Omar Sy*; dzimis 1978. gada 20. janvārī) ir franču aktieris.

Francijā kļuvis atpazīstams ar skeču šovu *SAV des émissions* (2005—2012). Starptautiski kļuvis atpazīstams ar lomu komēdijdrāmā "Neaizskaramie" (2011), par ko saņēma Cēzara balvu kā labākais aktieris.

Piedalījies arī tādās filmās kā "X-cilvēki: Bijušās nākotnes dienas" (2014), "Juras laikmeta pasaule" (2015), *Demain tout commence* (2016), "Šokolāde" (*Chocolat*, 2016), "Inferno" (2016), "Transformeri: Pēdējais bruņinieks" (2017), *Le Chant du loup* (2019), "Juras laikmeta pasaule: Valdīšana" (2022) un *Loin du périph* (2022). Par lomu *Netflix* seriālā *Lupin* Si nominēja Zelta globusa balvai.

## Ārējās saites

* Vikikrātuvē par šo tēmu ir pieejami multivides faili. Skatīt: Omars Si.

* *IMDb* profils (angliski)
* *AllMovie* profils (angliski)
* *Box Office Mojo* profils (angliski)